হাজার প্রচারেও কাজ হচ্ছে না। কেউ কানে হেডফোন গুঁজেই রেল লাইন পার হচ্ছেন, কেউ আবার ওভারব্রিজ বা সাবওয়ে ব্যবহার না করে ঝুঁকি নিয়ে রেল লাইন পেরচ্ছেন।
এরকমই ঝুঁকি নিতে গিয়ে মঙ্গলবার সকালে দমদম স্টেশনে ট্রেনের ধাক্কায় মৃত্যু হয় প্রতিমা সাঁতরা (৬২) নামে এক মহিলার। উত্তর চব্বিশ পরগনার বামনগাছির বাসিন্দা প্রতিমাদেবী এ দিন এক নম্বর আপ লাইনে পেরতে গিয়ে দুর্ঘটনার কবলে পড়েন।

এই বিষয়ে অন্যান্য খবর

অমৃতসরের ভয়াবহ দুর্ঘটনার জন্য দায়ী মোবাইলও, দেখুন বিপর্যয়ের মুহূর্তের ভিডিও


এর পরেই যাত্রীদের সতর্ক করতে কার্যত গাঁধীগিরি শুরু করে রেল পুলিশ। জরিমানা নয়, হাতজোড় করে নিয়মভঙ্গকারীদের সতর্ক হওয়ার জন্য অনুরোধ করেন পুলিশ কর্তারা। দুর্ঘটনায় মৃত প্রতিমাদেবীর পরিবারের সদস্যদের দেখিয়েও সতর্ক করা হয় রেল যাত্রীদের।
দেখুন ভিডিও
 

এই অভিযান চলার সময়েও দেখা যায়, অনেকেই কানে হেডফোন দিয়ে রেল লাইনের পাশ দিয়ে বিপজ্জনকভাবে হেঁটে যাচ্ছেন। ট্রেনের হর্ন বা পুলিশের চিৎকার, কোনও কিছুই শুনতে পাচ্ছেন না তাঁরা।
পুলিশের অনুরোধে অনেকেই নিজেদের ভুল স্বীকার করে নেন। তবে বেশ কয়েক জন যাত্রী নিজেদের অবস্থানেই অনড় থাকেন। তাঁদের দাবি— কানে হেডফোন তো কী হয়েছে, চোখ তো খোলা!